O‘zbekistonning 11 ta banki MDHdagi 200 ta eng yaxshi banklar reytingiga kirdi

“RIA Reyting” reyting agentligi MDH mamlakatlari bank sektorini tadqiq qilib, 2016-yilda MDH bank bozorida yetakchilik qilgan banklar reytingini tuzdi, deb yozadi “Review.uz”.

MDHning 200 ta eng yaxshi banklari ro‘yxatiga O‘zbekistonning 11 ta banki kiritildi. Ular yetakchilar jadvalida quyidagicha joylashdi:
Reytingga, shuningdek, Ozarbayjonning 7 ta, Armanistonning 6 ta, Belarusning 9 ta, Gruziyaning 6 ta, Qozog‘istonning 19 ta, Moldovaning 3 ta, Rossiyaning 116 ta, Tojikistonning 2 ta, Turkmanistonning 4 ta va Ukrainaning 17 ta banki kirdi.
Reytingda Rossiyaning “Sberbank”i yetakchilik qildi. 2016-yil 1-yanvar holatiga ko‘ra, uning aktivlari 311,35 milliard dollarni tashkil etadi, mamlakat bank tizimi aktivlaridagi ulushi esa 28,7 foizga teng. Reytingda 1-o‘rindan 12-o‘ringacha bo‘lgan pog‘onalarning barchasini Rossiya banklari egalladi.
Banklar aktivlari xalqaro standartlarga muvofiq konsolidatsiya qilinmagan audit hisobotlari ma’lumotlari asosida baholandi, bunday ma’lumotlar mavjud bo‘lmagan taqdirda, milliy standartlarga ko‘ra audit hisoboti qo‘llanildi.